# Murtas Kajgalíev

Murtas Kajgalíev (nascut el 17 de novembre de 1973), és un jugador d'escacs kazakh, que té el títol de Gran Mestre des de 1998.
Ala llista d'Elo de la FIDE del gener de 2022, hi tenia un Elo de 2554 punts, cosa que en feia el jugador número 2 (en actiu) del Kazakhstan. El seu màxim Elo va ser de 2653 punts, a la llista de novembre de 2009 (posició 80 al rànquing mundial).

## Resultats destacats en competició

El 2004, empatà al primer lloc amb Slim Belkhodja al 27è Memorial Syre a Issy les Moulineaux. A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una actuació regular i fou eliminat en segona ronda per Teimur Radjàbov.
El 2006 guanyà i obtingué la medalla d'or al torneig d'escacs ràpids dins els 15ns Jocs Asiàtics a Doha. El 2007 empatà als llocs 3r–9è amb Dmitri Svetuşkin, Vladímir Malàkhov, Evgeny Vorobiov, Pàvel Smirnov, Vladimir Dobrov i Aleksei Aleksàndrov al 3r Obert de Moscou. El setembre de 2009 fou primer al Campionat de París, empatat a punts amb Serhí Fedortxuk.
El 2011 empatà als llocs 2n–5è amb Parimarjan Negi, Csaba Balogh i Jon Ludvig Hammer al 13è Campionat Obert de Dubai (el campió fou Abhijeet Gupta). Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una mala actuació; fou eliminat en primera ronda per Dmitri Andreikin (3½-4½).
El 2015 empatà al segon lloc al Karpos Open a Skopje, amb 7 punts, mig per sota del campió, Ivan Ivanišević. El maig de 2015 fou campió del Kazakhstan a Pavlodar amb 9 punts d'11. L'abril de 2018 tornà a revalidar el títol de campió del Kazakhstan amb 8 punts d'11, els mateixos que Denis Makhnev però amb millor desempat.

### Participació en competicions per equips

Ha participat, representant el Kazakhstan, en cinc edicions de les Olimpíades d'escacs, els anys 1996, 1998, 2000, 2008, i 2010.

## Partides notables

* Bin-Sattar Reefat vs Murtas Kazhgaleyev, Asian Championships 2001, obertura Ruy López: defensa berlinesa (C65), 0-1
* Joel Lautier vs Murtas Kazhgaleyev, Grand Prix d'Echecs 2004, defensa índia de rei: variant Saemisch (E81), 0-1
* Teimour Radjabov vs Murtas Kazhgaleyev, Copa del Món de 2005, obertura Ruy López: variant del canvi (C69), 0-1
* Murtas Kazhgaleyev vs Pawel Jaracz, Ordix Open 2008, defensa Nimzoíndia: variant clàssica (E32), 1-0

## Notes i referències

* ↑ «Nota biogràfica de Murtas Kajgalíev» (en anglès). Chessgames.com. [Consulta: 25 desembre 2011].
* ↑ «"Rànquing d'escaquistes per federació: Kazakhstan"» (en anglès). lloc web de la FIDE. [Consulta: 7 gener 2022].
* ↑ Posició al rànquing mundial i evolució Elo de Murtas Kajgalíev «benoni.de» (en alemany). Arxivat de l'original el 2014-01-09. [Consulta: 25 desembre 2011].
* ↑ Crowther, Mark. «27th Syre Memorial» (en anglès). TWIC 500: London Chess Center, 07-06-2004. [Consulta: 25 desembre 2011].
* ↑ «Lloc web oficial de la Copa del món de 2005» (en anglès). [Consulta: 25 desembre 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ Crowther, Mark. «FIDE World Chess Cup 2005» (en anglès). The Week in Chess 580, 19-12-2005. Arxivat de l'original el 2012-02-01. [Consulta: 25 desembre 2011].
* ↑ Crowther, Mark. «15th Asian Games». The Week in Chess 633: ChessCenter.com, 25-12-2006. Arxivat de l'original el 2009-01-04. [Consulta: 25 desembre 2011].
* ↑ «Illya Nyzhnyk wins Group B in Moscow Open» (en anglès). ChessBase, 07-02-2007. [Consulta: 25 desembre 2011].
* ↑ Mihajlova, Diana. «Murtas Kazhgaleyev wins Ile-de-France Paris Championship» (en anglès). ChessBase, 03-09-2009. [Consulta: 3 setembre 2009].
* ↑ «Indian GM Abhijeet Gupta wins Dubai Open» (en anglès). ChessBase.com, 20-04-2011. [Consulta: 25 desembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de desembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 desembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 desembre 2011].
* ↑ «Karpos Open 2015». chess-results.com. [Consulta: 2 novembre 2019].
* ↑ «Murtas Kazhgaleyev Wins Kazakhstan Championship for the First Time». http://chess-news.ru. Arxivat de l'original el 30 de setembre 2015. [Consulta: 13 març 2016].
* ↑ «championship of the Kazakhstan 2018». chess-results.com. [Consulta: 21 juny 2018].
* ↑ Bartelski, Wojciech. «Men's Chess Olympiads: Kazhgaleyev, Murtas». OlimpBase.com. [Consulta: 25 desembre 2011].

## Enllaços externs

* Chessmetrics Player Profile: Murtas Kazhgaleyev